CELEX: 62021CN0714
Language: hr
Date: 2021-11-25 00:00:00
Title: Predmet C-714/21 P: Žalba koju je 25. studenoga 2021. podnijela Françoise Grossetête (T-722/19) protiv presude Općeg suda (peto vijeće) od 15. rujna 2021. u spojenim predmetima T-720/19 do T-725/19, Ashworth i dr./Parlament

24.1.2022   
            
            
               HR
            
            
               Službeni list Europske unije
            
            
               C 37/22
            
         
      Žalba koju je 25. studenoga 2021. podnijela Françoise Grossetête (T-722/19) protiv presude Općeg suda (peto vijeće) od 15. rujna 2021. u spojenim predmetima T-720/19 do T-725/19, Ashworth i dr./Parlament
      (Predmet C-714/21 P)
      (2022/C 37/29)
      Jezik postupka: francuski
      
         Stranke
      
      
         Žaliteljica: Françoise Grossetête (zastupnici: J. M. Martínez Gimeno, abogado, D. Sarmiento Ramírez-Escudero, abogado, E. Arnaldos Orts, abogado, F. Doumont, odvjetnik)
      
         Druga stranka u postupku: Europski parlament
      
         Zahtjevi
      
      
                  —
               
               
                  ukinuti pobijanu presudu u cijelosti;
               
            
                  —
               
               
                  riješiti spor i poništiti odluku Parlamenta sadržanu u mišljenju o utvrđivanju prava na dopunsku mirovinu koja pripadaju žaliteljici u dijelu u kojem se njome uvodi poseban namet od 5 % na nominalni iznos njezine mirovine koji se uplaćuje izravno u dobrovoljni dopunski mirovinski fond;
               
            
                  —
               
               
                  naložiti Parlamentu snošenje troškova žalbenog postupka i postupka pred Općim sudom u predmetu T-722/19.
               
            
         Žalbeni razlozi i glavni argumenti
      
      Žalbeni razlozi temelje se na: (i) nenadležnosti Predsjedništva za donošenje odluke Predsjedništva od 2018., osobito u dijelu u kojem se tom odlukom utvrđuju materijalni uvjeti za buduća prava prije stupanja na snagu Statuta; (ii) povredi članka 27. stavka 2. prve rečenice Statuta zbog nepoštovanja budućih prava prije stupanja na snagu potonjeg; (iii) povredi načela jednakosti i nediskriminacije te načela proporcionalnosti; (iv) povredi načela pravne sigurnosti (nepostojanje prijelaznih mjera) i načela legitimnih očekivanja.